4 “Ino abe, mwanā muntu, sela kidiki wikitūle ku meso obe. Ufwatule’po kibundi—Yelusalema.2 Wikitēkele kasāla,+ wikyubakile lubumbu lwa kasāla,+ wikilongele dibunda,+ wikitūdile mankambi, kadi wikijokoloje na bipungwa bya kutūta nabyo.+3 Yata kininga kya kyuma, wikitūle pamo bwa lubumbu lwa kyuma pa bukata bwa abe ne kibundi. Ebiya utadije’mo mpala yobe, nakyo kikatēkelwa kasāla; ukekitēkela kasāla. Kino’ki kyo kiyukeno ku njibo ya Isalela.+4 “Ebiya ukalādila ku lubavu lwa lunkuso ne kutūla mambo a njibo ya Isalela podi.*+ Ukasela mambo abo mu mafuku mavule olādile ku lubavu lobe.5 Kadi nkakutungila mafuku 390, adingakene na myaka ya mambo abo,+ ukasela mambo a njibo ya Isalela.6 Ufwaninwe kubwanya’o.“Kupwa ukalāla musunsa wa bubidi, ku lubavu lwa lundyo, kadi ukasela mambo a njibo ya Yuda+ mu mafuku 40. Nakupe difuku dimo mwaka, difuku dimo mwaka.7 Kadi ukatadija mpala yobe ku kasāla ka Yelusalema+ na kuboko kobe pululu, ufwaninwe kwikinenena bupolofeto bubi.8 “Tala! Nkakukuta myonji kutyina wakalamuka ku lubavu lumo ke lubavu lukwabo kufika ne byobwanya mafuku a kasāla kobe.9 “Kadi ukayata ñano, mebele a buluba, nkunde mikata, nkunde mityemitye, luku, ne nkunki wibitūle mu kintu kimo, ulonge nabyo mukate obe. Ukadya’o mafuku onso olādile ku lubavu, mafuku 390.+10 Ukapima ne kudya mashekele 20* a byakudya ku difuku. Ukadya’byo pa bitatyi bitungwe.11 “Kadi ukatoma mema pa kipimo, kipindi kimo kya pa bipindi bisamba bya hina.* Ukatoma’o pa bitatyi bitungwe.12 “Ukadya’byo pamo’nka na abe udya mukate mujokoloke wa mebele a buluba; ukosha’byo kumeso abo pa tuvwi tūmu twa bantu.”13 Yehova wanena monka’mba: “I namino’u mukadīla bene Isalela mikate yabo—ya disubi—mu mizo yonkebapalakenya’mo.”+14 Penepo nanena’mba: “Ke nankyopo, a Mfumu Mwinē Lupusa Lonso Yehova! Tamba pa busongwalume bwami kufika ne pano, nkyesubije* na kudya mwita wa nyema mwifwile nansha nyema musasamunwe,+ kadi mu kyakanwa kyami kemwatwelele mwita wa disubi.”+15 Ebiya waunena’mba: “Biyampe, nsa kukuleka wingidije tuvwi twa bañombe pa kyaba kya tuvwi twa bantu, kadi ukasōka’po mukate obe.”16 Kupwa waunena’mba: “Mwanā muntu, nsa kutalula kibīko kya byakudya* mu Yelusalema,+ bakadya mikate yabo pa kipimo na kuzumbazumba kukatampe,+ kadi bakatoma na nzuba mema abo pa kipimo.+17 Kino’ki kikalongeka amba babulwe mikate ne mema, betale koku batulumuka kadi bashinike pa mwanda wa kilubo kyabo.
Kunshi kwa Dyani
^ Kishima pa kishima i, “pa alo,” ko kunena’mba, lubavu lwa lunkuso lwa Ezekiele.
bem_Latn nya_Latn bem_Latn